
20. zasadnutie	Bod programu MZ č.: 5
MZ mesta Trnava	Materiál č.: 11
10. 2. 2026
Zriadenie odplatného časovo neobmedzeného vecného bremena na pozemku v k. ú. Modranka (fyzická osoba)
Návrh predkladá:	Návrh spracoval:
Majetková komisia Mestského zastupiteľstva	Mgr. Monika Majčínová
	Odbor majetkový
Spracované: 28. 1. 2026
Zodpovedá: JUDr. Jana Tomašovičová, vedúca odboru majetkového
Číslo spisu: 1999/2026

Návrh uznesenia
k zriadeniu odplatného časovo neobmedzeného vecného bremena na pozemku v k. ú. Modranka
Mestské zastupiteľstvo mesta Trnava po prerokovaní:
Súhlasí
s použitím pozemku v k. ú. Modranka evidovanom na liste vlastníctva č. 1300, C-KN č. 298/1, zast. plocha a nádvorie s výmerou 1 631 m2, na zriadenie odplatného časovo neobmedzeného vecné bremeno v prospech Západoslovenkej distribučnej, a. s. a každodobého vlastníka prípojkovej skrinky SPP2.
Schvaľuje
zriadenie odplatného časovo neobmedzeného vecné bremeno na pozemku v k. ú. Modranka, evidovanom na liste vlastníctva č. 1 300, C-KN č. 298/1, zast. plocha a nádvorie s výmerou 1 631 m2, v prospech Západoslovenskej distribučnej, a. s. a každodobého vlastníka prípojkovej skrinky SPP2 za odplatu podľa § 20 ods. 10 Zásad hospodárenia a nakladania s majetkom Mesta a s majetkom štátu, ktorý Mesto užíva v platnom znení podľa a podľa platného príkazu primátora č. 3/2026 písm. e) vo výške 330,78 eura/ks, platca odplaty Peter Zelenský, rod. Zelenský, nar. 2. 12. 1984, bytom Ulica Sladovnícka 19, Trnava.
Vecné bremeno spočíva v povinnosti Povinného z vecného bremena strpieť na Zaťaženej nehnuteľnosti v k. ú. Modranka, C-KN č. 298/1:
· zriadenie a uloženie Elektroenergetického zariadenia,
· užívanie, prevádzkovanie, údržbu, opravy, rekonštrukcie, modernizácie a akékoľvek iné stavebné úpravy Elektroenergetického zariadenia, a jeho odstránenie,
· vstup osôb a vjazd vozidiel, strojov a iných mechanizmov Oprávneného z vecného bremena z dôvodu prevádzky, údržby, opráv a rekonštrukcie Elektroenergetického zariadenia v nevyhnutnej miere v celom rozsahu.
Ukladá
Mestskému úradu v Trnave:
a) Odboru majetkovému:
Postúpiť podklady k vyhotoveniu Zmluvy o zriadení vecného bremena
Termín: do 10. 3. 2026
b) Odboru právnemu:
Vypracovať zmluvu a predložiť druhej strane na podpis
Termín: 60 dní od doručenia podkladov
Hlasovanie
Za:				......
Proti:				......
Zdržal sa hlasovania:	......
Nehlasoval:			......
Z celkového počtu 31 poslancov bolo neprítomných .......... poslancov.
Uznesenie bolo prijaté.

Dôvodová správa
Mesto Trnava ako prenajímateľ má uzatvorenú nájomnú zmluvu cčz. 1385/2021 v k. ú. Modranka s fyzickými osobami Ing. Tomášom Stachom a Ing. Kristínou Stachovou. Nájomca Ing. Tomáš Stacho, rod. Stacho, nar. 12. 4. 1986, bytom Hraničná 20A, Modranka na MsÚ doručil oznámenie o zmene majiteľa na liste vlastníctva č. 1619, pozemkov a stavby priľahlých k premetu nájmu, ktorým sa aktuálne stal Peter Zelenský, rod. Zelenský, nar. 2. 12. 1984, bytom Ul. Sladovnícka, Trnava. 
Predmetom nájmu sú pozemky vo vlastníctve mesta Trnava, evidované na liste vlastníctva č. 1300: C-KN č. 289/3, zastavaná plocha a nádvorie s výmerou 21 m2 a C-KN č. 290/2, záhrada s výmerou 115 m2 s účelom nájmu užívania ako záhrady C-KN č. 290/2 a predzáhradky C-KN č. 289/3.
MK na svojom zasadnutí dňa 18. 11. 2025 odporučila MZ súhlasiť: 
1. s ukončením nájomnej zmluvy cčz. 1385/2021 dohodou ku dňu 31. 12. 2025 s Ing. Tomášom Stachom, rod. Stachom, nar. 12. 4. 1986 a Ing. Katarínou Stachovou, rod. Akbarovou, nar. 3. 1. 1994, obaja bytom Hraničná 20A, Trnava - Modranka 
1. s uzatvorením nájomnej zmluvy s Petrom Zelenským, rod. Zelenským, nar. 2. 12. 1984, bytom Ulica Sladovnícka 19, Trnava ku dňu 31. 12. 2025, s tým, že výška nájomného bude určená znaleckým posudkom, s účelom využívania predmetov nájmu ako záhrady a predzáhradky
Uzatvorenie novej nájomnej zmluvy by bolo možné z dôvodu hodného osobitného zreteľa v zmysle § 7 ods. 2 písm. p) Zásad hospodárenia a nakladania s majetkom Mesta a s majetkom štátu, ktorý Mesto užíva v znení doplnku č. 1, ak nemožno objektívne predpokladať, že by majetok mesta mohla účelne využívať iná osoba, než tá, ktorej sa má majetok mesta podľa zámeru prenajať – nakoľko sa jedná nehnuteľnosti, ktoré tvoria predzáhradku a záhradu k rodinnému domu a nehnuteľnostiam, ktoré sú evidované na liste vlastníctva č. 1619 vo vlastníctve Petra Zelenského, výška nájomného bude stanovená znaleckým posudkom.
Avšak nastali nové skutočnosti – nový majiteľ predložil na MsÚ projekt rekonštrukcie bytového domu, v ktorom boli zasiahnuté mestské pozemky stavebnými úpravami, inžinierskymi sieťami a šachtou, čo nie je v súlade s uzatvorenou nájomnou zmluvou, ktorá je uzatvorená s predchádzajúcimi vlastníkmi stavby. Z tohto dôvodu nebolo zaslané pánovi Zelenskému oznámenie majetkovej komisie zo zasadnutia 18. 11. 2025, nakoľko sa jednalo o závažné skutočnosti ohľadom užívania predmetov nájmu.
Dňa 28. 11. 2025 na MsÚ pán Zelenský predložil žiadosť ohľadom dlhodobého užívania pozemkov, ktoré sú priľahlé k pozemkom v jeho vlastníctve alebo prípadného možného ich odkúpenia a prostredníctvom projektanta následne predložil nový projekt, v zmysle ktorého je potrebné zohľadniť účel užívania pozemkov mesta Trnava, oproti tomu ako to je v pôvodnej nájomnej zmluve.
Na pozemkoch vo vlastníctve mesta, ktoré sú predmetom nájomnej zmluvy budú umiestnené prípojky inžinierskych sietí – na C-KN č. 290/2 (záhrada) – vodovodná prípojka (2,30 m) a na C-KN č. 289/3 (predzáhradka) – kanalizačná prípojka (2,70 m) a elektrická prípojka (2,70 m). 
Dotknuté sú aj pozemky mesta C-KN č. 298/1 – Ul. Dedinská – elektrická prípojka (3,00 m) a kanalizačná prípojka (7,00 m) a uloženie vecného bremena - SPP2 prípojkovej skrinky a pozemok C-KN č. 291/1 – Ul. Ivana Krasku – vodovodná prípojka (11,00 m).
Stanovisko OÚRaK: 
OÚRaK odporúča súhlasiť so zmenou nájomcu k nájomnej zmluve cčz. 1385/2021 k. ú. Modranka na parcele č. 290/2 a 289/3. V prípade, že mesto Trnava bude mať konkrétny investičný zámer s predmetným pozemkom, resp. bude potrebné realizovať v budúcnosti rozšírenie priľahlého chodníka, výstavba cyklochodníka, alebo inú zmenu na úkor pozemku, odporúčame tieto skutočnosti zakomponovať do nájomnej zmluvy, ak tam už nie sú premietnuté.
Z hľadiska použitia pozemkov mesta č. 289/1, 289/2 a 290/1 v k. ú. Modranka na vedenia prípojok inžinierskych sietí k RD (vodovodná, elektrická, kanalizačná) je možné vyhovieť žiadosti. Požadované pripojenie RD na verejnú kanalizáciu je súčasťou nevyhnutného technického vybavenia stavby (zabezpečí pripojenie stavby na verejnú technickú infraštruktúru).
Nie je predpoklad, že navrhované pripojenie ovplyvní budúce využitie pozemku mesta, nakoľko chodníky a cesty slúžia aj na ukladanie inžinierskych sietí. Po realizácii prípojky požadujeme uviesť povrchy do pôvodného stavu.
Na mestských pozemkoch je možné umiestňovať prípojky k stavebným objektom v zmysle § 20 ods. 6 písm. a) v prípade, že prípojka neovplyvní využitie pozemku na účel, ktorému je určený, môže primátor mesta na základe predchádzajúceho prerokovania a odporučenia MK dať súhlas s použitím pozemku na uloženie prípojky
1. MK odporučila dňa 20. 1. 2026 primátorovi mesta súhlasiť:
s použitím pozemkov vo vlastníctve mesta Trnava v k. ú. Modranka evidovaných na LV č. 1300 na umiestnenie prípojok inžinierskych sietí:
· Vodovodná prípojka spolu na mestských pozemkoch v dĺžke cca 13,30  m:
prechádza cez parcelu C-KN č. 291/1, zast. plocha a nádvorie s výmerou 3 210 m2 v celkovej dĺžke cca 11 ,00 m a parcelu C-KN č. 290/2, záhrada s výmerou 115 m2 v celkovej dĺžke cca 2,30 m 
· Elektrická prípojka spolu na mestských pozemkoch v dĺžke cca 5,70 m:
prechádza cez parcelu C-KN č. 298/1, zast. plocha a nádvorie s výmerou 1 631 m2 v dĺžke cca 3,00 m a parcelu C-KN č. 289/3, zast. plocha a nádvorie s výmerou 21 m2 v dĺžke cca 2,70 m. 
· Kanalizačná prípojka spolu na mestských pozemkoch cca 9,70 m:
prechádza cez parcelu C-KN č. 298/1, zast. plocha a nádvorie s výmerou  1 631 m2 v dĺžke cca 7,00 m a parcelu C-KN č. 289/3, zast. plocha a nádvorie s výmerou 21 m2 v dĺžke cca 2,70 m. 
1. MK odporučila MZ schváliť na pozemku v k. ú. Modranka evidovanom na LV č. 1300, C-KN č. 298/1, zast. plocha a nádvorie s výmerou  1 631 m2, odplatné časovo neobmedzené vecné bremeno v prospech každodobého vlastníka prípojkovej skrinky SPP2 za odplatu podľa § 20 ods. 10 Zásad hospodárenia a nakladania s majetkom Mesta a s majetkom štátu, ktorý Mesto užíva v platnom znení podľa a podľa platného príkazu primátora č. 3/2026 písm. e) vo výške 330,78 eura/ks, platca odplaty Peter Zelenský, rod. Zelenský, nar. 2. 12. 1984, bytom Ulica Sladovnícka 19, Trnava.
Žiadateľ prejavil záujem o odkúpenie alebo dlhodobý prenájom pozemkov v k. ú. Modranka C-KN č. 290/2 a 289/3. MK odporučila MZ schváliť zmenu nájomcu k nájomnej zmluve s tým, že bude vyhotovený znalecký posudok na stanovenie výšky nájomného a do zmluvy bude zakomponovaná podmienka uvoľniť predmety nájmu v prípade, že budú dotknuté investičnými akciami mesta v budúcnosti. Po vyhotovení znaleckého posudku, bude spracovaný materiál na rokovanie majetkovej komisie a mestského zastupiteľstva.
Na prijatie uznesenia je potrebná nadpolovičná väčšina hlasov poslancov prítomných na rokovaní Mestského zastupiteľstva.


Príloha
Obrázok č. 1 -situácia širších vzťahov, vyznačené predmety nájmu a pozemky vo vlastníctve budúceho nájomcu
[image: situácia širších vzťahov, ortofoto mapa]
Súvislou čiarou sú označené pozemky pána Zelenského. Plochy za hranicou pozemkov pána Zelenského patriace mestu vyznačené plnou farbou. Šípka hore označuje umiestnenie elektrickej a kanalizačnej prípojky. Šípka vľavo označuje umiestnenie vodovodnej prípojky.


Obrázok č. 2 – situácia z projektovej dokumentácie
[image: situácia z projektovej dokumetnácie rekonštrukcie bytového domu ]
Na obrázku sú vyznačené verejné inžinierske siete, existujúce prípojky, navrhované prípojky, navrhované areálové vedenia, existujúce areálové vedenia, objekty na prípojkách, bilancie plôch.

